Diari Oficial de la Generalitat Valenciana


Sumari del DOGV 4220, del 03-04-2002 (2002/2886)

RESOLUCIÓ de 5 de març de 2002, del director general d'Ordenació i Innovació Educativa i Política Lingüística, per la qual s'adjudiquen beques per a la realització de treballs sobre la situació i evolució social del valencià.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4220

Data del DOGV
:   03-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2886


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 5 de març de 2002, del director general d'Ordenació i Innovació Educativa i Política Lingüística, per la qual s'adjudiquen beques per a la realització de treballs sobre la situació i evolució social del valencià. [2002/2886]
  
Per Ordre de 17 de desembre de 2001, de la Conselleria de Cultura i Educació, es van convocar beques per a la realització de treballs sobre la situació social del valencià.
  
Segons la base sexta de la mencionada convocatòria, el director general d'Ordenació i Innovació Educativa i Política Lingüística, per delegació del conseller de Cultura i Educació, ha de dictar una resolució en el termini de cinc dies a partir de la data en què la comissió d'avaluació eleve una proposta.
  
Una vegada estudiats els projectes presentats i vista la proposta de la comissió, resolc:
  
Primer
  
Concedir les beques per a finançar els projectes presentats per les persones que es relacionen en l'annex I.
  
La quantia fixada per a cada una de les beques es farà efectiva, amb càrrec al capítol IV, codi línia T2495000, del programa 422.50 dels pressupostos de la Generalitat Valenciana per a l'any 2002, una vegada els beneficiaris hagen acreditat la realització de l'estudi i el compliment dels requisits i condicions que determinen la concessió.
  
Segon
  
Desestimar les sol·licituds de les persones i projectes que es relacionen en l'annex II per no ajustar-se als objectius de la convocatòria.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura i Educació en el termini d'un mes, a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 5 de març de 2002. El director general d'Ordenació i Innovació Educativa i Política Lingüística (p.d.O.C. 17 de desembre de 2001, DOGV 4.164, de 9 de gener de 2002): Josep Vicent Felip Monlleó.
  
ANNEX I
  
Coller Porta, Francesc Xavier, «El valencià a l'elit política», 7.362'66 euros.
  
González Romá, Vicente, «El sesgo de los tests en la población escolar valenciana. ¿Están las aptitudes de los escolares valencianoparlantes infravaloradas?», 6.100 euros.
  
ANNEX II
  
Casanova Herrero, Emili, «De dalt a baix: 1974-1984. Inventari i estudi».
  
Escrivà Gregori, Miquel, «El conreu tradicional de la taronja a Bellreguard. Descripció i ús del lèxic».
  
Pérez Castilla, Maria Luisa, «L'ús del valencià com a llengua oficial als ajuntaments del Camp de Morvedre. Experiències de normalització lingüística i propostes de futur».
  
Prats Fabra, Joaquim, «Coneixement i ús del valencià dels IES de la província de Castelló».